CELEX: C2005/171/16
Language: sl
Date: 2005-07-09 00:00:00
Title: Zadeva C-204/05: Tožba Komisije Evropskih skupnosti proti Kraljevini Belgiji, vložena dne 10. maja 2005

9.7.2005   
            
            
               SL
            
            
               Uradni list Evropske unije
            
            
               C 171/9
            
         Tožba Komisije Evropskih skupnosti proti Kraljevini Belgiji, vložena dne 10. maja 2005
   (Zadeva C-204/05)
   (2005/C 171/16)
   Jezik postopka: francoščina
   Komisija Evropskih skupnosti, ki jo zastopata B. Stromsky in F. Simonetti, zastopnika, z naslovom za vročanje v Luxembourgu, je dne 10. maja 2005 na Sodišču Evropskih skupnosti vložila tožbo proti Kraljevini Belgiji.
   Komisija Evropskih skupnosti Sodišču predlaga, naj:
   
               1.
            
            
               ugotovi, da Kraljevina Belgija s tem, da je v Belgiji uvedla dovoljenje za distributerje medicinskih pripomočkov razreda 1, s sedežem v drugi državi članici Skupnosti, in je obvezala zdravnike, psihologe, izvajalce paramedicinske dejavnosti in socialne delavce, če so strokovno povezani s specialističnim centrom, da nabavljajo sterilni material v lekarnah, pri distributerjih, prodajalcih na debelo, uvoznikih ali pri proizvajalcih, ki imajo dovoljenje Ministrstva za javno zdravje, ni izpolnila obveznosti iz členov 28 in 30 Pogodbe ES.
            
         
               2.
            
            
               Kraljevini Belgiji naloži plačilo stroškov.
            
         Tožbeni razlogi in bistvene trditve:
   Komisija izpodbija veljavno ureditev v Belgiji, ki nalaga, da morajo distributerji kadar želijo prodati sterilno opremo, z oznako CE, zdravnikom, bolničarjem, psihologom, izvajalcem paramedicinske dejavnosti ali socialnim delavcem imeti dovoljenje. Ta obveznost brez razlikovanja velja za distributerje s sedežem v Belgiji ali v drugi državi članici. Vendar le-ta ovira prodajo teh posebnih medicinskih pripomočkov tej specifični javnosti s strani distributerjev s sedežem izven Belgije.